ဆတ်ဗျိုင်းကြီး

ဆတ်ဗျိုင်းကြီး (Botaurus stellaris) သည် ရေတိမ်နေ၊ ဗျိုင်းမျိုးနွယ်ဝင်ငှက်မျိုးစိတ်တခုဖြစ်သည်။ ဥရောပတိုက်၊ အာဖရိကတိုက်တို့တွင် သားပေါက်သည်။ ယင်းငှက်တို့သည် လျှို့ဝှက်စွာနေတတ်ကြပြီး ကွင်းပြင်များတွင် မြင်ရခဲသည်။ သားပေါက်ကာလ နွေဦးရာသီတွင် ယင်းငှက်တို့ခေါ်သံကို ကြားရတတ်သည်။ အင်းဆက်များ၊ ငါးများနှင့် ကုန်းနေရေနေသတ္တဝါများကို စားသောက်တတ်သည်။ အသိုက်ကို ရေနှင့်နီးသောကမ်းပါးများတွင် ဆောက်လေ့ရှိပြီး သားပေါက်ကလေးများကို ခြောက်ပတ်ကာလအထိ ပြုစုစောင့်ရှောက်ကြသည်။ ဆတ်ဗျိုင်းကြီးကို နိုင်ငံတကာ သဘာဝထိန်းသိမ်းစောင့်ရှောက်ရေး အသင်းက မျိုးသုဉ်း အန္တရာယ်စိုးရိမ်ရမှုအနည်းဆုံးဟု သတ်မှတ်ပေးသော်လည်း အချို့သောနေရာများတွင် ငှက်ကောင်ရေ သိသိသာသာ ကျဆင်းလျက်ရှိသည်။ ဗြိတိန်နိုင်ငံတွင် ယင်းငှက်သည် ငှက်များအားလုံးထဲတွင် မျိုးသုဉ်းအန္တရာယ် ခြိမ်းခြောက်ခံရသည့်ငှက်ဖြစ်သည်။ ကိုးကား ကဏ္ဍ:အာဖရိကတိုက်တွင် တွေ့ရှိရသော ငှက်များ ကဏ္ဍ:ယူရေးရှားတွင် တွေ့ရှိရသော ငှက်များ ကဏ္ဍ:နီပေါနိုင်ငံတွင် တွေ့ရှိရသော ငှက်များ